Chandermohan.Sharma@timesgroup.com सनी लियोनी स्टारर 'वन नाइट स्टैंड' में भी उनकी पिछली मूवी की तरह ही हॉट और बोल्ड सीन्स पर ज्यादा फोकस किया गया है। फिल्म में कुछ नया नहीं है, वहीं स्टोरी की स्पीड भी काफी स्लो है। मूवी में कैमरा वर्क काफी क्लासी है, जिसकी वजह से कई सीन्स काफी शानदार दर्शाए गए हैं। सेंसर बोर्ड ने बाकी फिल्मों की तरह इस फिल्म पर भी काफी कैंची चलाई है। पूरी मूवी 97 मिनट की होने की वजह से ज्यादा कुछ इम्पैक्ट नहीं छोड़ पाई है। फिल्मी खबरें पढ़ें सीधे फेसबुक पर, लाइक करें NBT Movies कहानी: सेलिना (सनी लियोनी) और उर्विल (तनुज वीरवानी) की मुलाकात एक पब में होती है। पहली ही मुलाकात में कुछ देर एक दूसरे से मुखातिब होने के बाद दोनों एक-दूसरे के बेहद करीब आ जाते हैं। इसके बाद वन नाइट स्टैंड के बाद दोनों एक-दूसरे से अलग हो जाते हैं। इस मुलाकात के बाद एक ओर जहां सेलिना उर्विल को पूरी तरह से भूलाकर अपनी लाइफ इंजॉय कर रही हैं, वहीं उर्विल अभी भी सेलिना के साथ बिताए लम्हों को चाहकर भी भुला नहीं पाता। इसी को लेकर उर्विल और उसकी पत्नी सिमरन (नायरा बैनर्जी) की जिदंगी भी प्रभावित हो रही है। सेलिना के बारे में और उसके साथ बिताए वक्त को सोच-सोचकर उर्विल अब शराब के नशे में धूत रहने लगता है। कहानी में टिवस्ट उस वक्त आता है जब उर्विल एकबार फिर सेलिना के साथ वन नाइट स्टैंड चाहता है।  ऐक्टिंग : सनी ने सेलिना के किरदार में अच्छी ऐक्टिंग की है। ऐसा लगता है कि सनी अब जान चुकी हैं कि अगर बॉलिवुड में लंबी पारी खेलनी है तो यहां सिर्फ कैमरे के सामने सेक्सी अदाओं को दिखाकर काम नहीं चलेगा। तनुज ने अपने किरदार के मुताबिक अच्छा अभिनय किया है। अन्य कलाकारों में नायरा बनर्जी, खालिद सिद्दीकी भी निराश नहीं करते।  निर्देशन : भवानी अय्यर की लिखी कहानी में नयापन और दम तो है, लेकिन डायरेक्टर जैसमीन इस कहानी को असरदार ढंग से स्क्रीन पर पेश करने में नाकाम रही हैं। डायरेक्टर ने स्क्रिप्ट की बजाय ज्यादा ध्यान सनी की खूबसूरती और उनकी अदाओं को कैमरे के सामने उतारने में लगा दिया। फिल्म में सनी पर फिल्माए हॉट, सेक्सी सीन्स की भरमार है, लेकिन स्क्रिप्ट में दम नहीं होने और कहानी के बाकी किरदारों पर ज्यादा फोकस नहीं करने की वजह से दर्शक कहानी के साथ कहीं बंध नहीं पाता।  संगीत : रिलीज से पहले ही फिल्म का एक गाना 'दो पेग मार' हिट हो चुका है। क्यों देखें : अगर सनी के पक्के फैन हैं तो इस बार उनकी ऐक्टिंग स्किल्स को देखने जाएं।